cyanic-selkie/wikianc huggingface dataset:
Storelva (Ringerike)
Flomsteinen på Schjong
Flomsteinen står på Schjong ved Kverbergsundet og viser de største flommene i Storelva, men i de fleste tilfellene er det snakk om usikre estimater. Flommer merket med én enkelt x er beregnet vannstand, mens xx er beregnet vannstand for et uregulert vassdrag. Dette kommer til uttrykk for flommen i 1967, som både er merket x og xx.
Flomvannføringer i Storelva
Før 1947: Etter 1947:
Ferdsel på elva
DS Kong Ring ble sjøsatt på elva like nedenfor Hønefossen den 9. juli i 1837, som første dampbåt (hjuldamper) bygget i Norge. Den var bygget på Øya i Hønefoss. Båten skulle frakte tømmer og varer på elva og over Tyrifjorden til Svangstrand i Lier, men den viste seg snart å være for svak for oppgaven. En ny og kraftigere dampbåt, som fikk navnet «Halvdan Svarte», ble derfor bygget på Randsfjord i Jevnaker og fraktet over Eggemoen og sjøsatt på elva ved Hønefoss.
Nå er Storelva igjen gjort farbar for lystbåter. Strekningen fra Tyrifjorden og opp til Hønefossen er mudderet, og ved Bilthuggertangen på Nordsiden er det bygget et nytt bryggeanlegg – Glatved Brygge. Strekningen utgjør ca. 16 km og hele båtleden er merket. Bryggen ligger i nær tilknytning til Riddergården og plassen der tidligere Glatvedts Hotel lå. Dette området brukes til konserter, teater og andre festlige arrangementer om sommeren. Bryggen ligger også i gåavstand fra Hønefoss sentrum.
Pomerans
Pomerans er en tykkskallet, bitter appelsinlignende frukt av pomeranstreet. Stammer opprinnelig fra Sør-Asia og brukes til marmelade og likør. Skallet brukes til krydder. I 1902 klarte den franske munken Frère Clément i Algerie å krysse pomeransfrukten med mandarinen, og slik avlet han frem klementinen.
Runde 9 i Telialigaen Rocket League Høsten 2022
Runde 9 i Telialigaen Rocket League - Høsten 2022 ble spilt Torsdag 27. september kl. 20:00.
Sivertsen
Sivertsen er et vanlig etternavn i Norge. Per januar 2020 hadde 5,605 nordmenn etternavnet Sivertsen. Navnet har opphav i et patronymikon for «Siverts sønn».
Duroc (Paris Metro)
Duroc er en stasjon på metroen i Paris.
Stasjonen betjener linje 10 og linje 13.
Skiensgata (Oslo)
Skiensgata var en gate på Sagene (bydel Sagene) i Oslo. Den gikk fra Arendalsgata til Mogata, parallelt med og imellom Kristiansands gate og Drøbakgata.
I 1879, året etter byutvidelsen, fikk gaten navnet Mossegata  (eller Mossegaden). Dette ble så endret til Skiensgata i 1941.
Gaten forsvant i løpet av 1970-årene med utbyggingen av det store kvartalet mellom de tidligere nevnte gatene.
Åge Ramberg
Åge Ramberg (1921-1991) var en norsk lektor og politiker (KrF). Han ble innvalgt på Stortinget fra Vestfold i 1973 og satt på Tinget i tre perioder: 1973-81 og 1985-89.
I det sivile liv var han lektor ved Porsgrunn gymnas 1949-1959 og ved Sandefjords gymnas 1959-1985. Han var leder av Vestfold KrF 1982-1986.
Helge Lyder Waldum
Helge Lyder Waldum (født 1946 i Meråker) er en norsk lege og spesialist i indremedisin og fordøyelsessykdommer.
Waldum ble i 1971 cand. med. ved Universitetet i Oslo med innstilling til Kongen. Han tok i 1980 den medisinske doktorgrad ved Universitetet i Tromsø i 1980 og i 1993 i ved Université Paris VII – Diderot. Waldum var fra 1980 professor ved Universitetet i Tromsø og har vært professor ved NTNU i Trondheim fra 1986, der han er tilknyttet St. Olavs hospital i Trondheim.
Distriktet Hinterrhein
Distriktet Hinterrhein (tysk: Bezirk Hinterrhein, retoromansk: dertgira Rain posteriur) er et forvaltningsdistrikt i den sveitsiske kantonen Graubünden. Distriktet er oppkalt etter den sørlige (eller «bakre») kildeelven av Rhinen og omfatter dalen til denne samt dalen til Averser Rhein. Det dekker et areal på 615 km² og har 12 500 innbyggere. Området er overveiende tyskspråklig (85 %; inkludert enkelte walsertyske kommuner), men har en retoromansktalende minoritet (sutsilvan-dialekten; 6 %). To prosent snakker italiensk.
Helge Lyder Waldum
Waldum ble i 2011 utnevnt til ridder av 1. klasse av St. Olavs Orden «for hans innsats innen medisinsk forskning og klinisk medisin.»
Distriktet Hinterrhein
Distriktets fire kretser gjenspeiler den naturlige og kulturelle inndelingen av distriktet:
Distriktet Hinterrheins nabodistrikter er Surselva i vest, Imboden og Plessur i nord, Albula i øst, Maloja i sydøst og Moesa i sydvest. Dessuten grenser det til Ticino i vest og Lombardia (Italia) i syd. Det fins ingen direkte trafikkforbindelser til Ticino, Surselva eller distriktet Maloja.
Distriktene i Graubünden er rent administrative enheter. Distriktet Hinterrhein består av fem kretser (tysk Kreis, ret. circul) og 38 kommuner (tysk Gemeinde, ret. cumün), som har stor grad av politisk selvstyre.
Oversikt over distriktets kretser og kommuner
Alle befolkningstall og språkandeler bygger på folketellingen fra 2005.
Fylkesvei 779
Fylkesvei 779 går mellom Nyrud og Mosjøen lufthavn i Vefsn kommune.
Strekningen ble opprettet 2019, og består av en delstrekning av den tidligere fylkesvei 244.
Devon Edward Sawa
Devon Edward Sawa (født 7. september 1978) er en canadisk skuespiller.
Han er eldst i en søskenflokk på tre. Han er født i Vancouver, British Columbia og foreldrene er Joyce og Edward Sawa. Faren er polsk, og moren er «litt av hvert».
Han startet sin karriere på 90-tallet.
Bath County (Virginia)
Bath County er et fylke i den amerikanske delstaten Virginia.
Franklin D. Roosevelt (Paris Metro)
Franklin D. Roosevelt er en stasjon på metroen i Paris.
Christopher Paus (1943)
Christopher Paus (født 14. juli 1943) en norsk skipsreder og investor bosatt i London.
Franklin D. Roosevelt (Paris Metro)
Stasjonen betjener linje 1 og linje 9.
Christopher Paus (1943)
Biografi
Han tilhører «Skiensgrenen» av slekten Paus og er sønn av stålgrosserer Per Paus og Hedevig Wedel-Jarlsberg, og er barnebarn av hoffsjef Peder Anker Wedel-Jarlsberg. Han er utdannet sjøoffiser ved Sjøkrigsskolen og har mastergrad i finans fra University of Wisconsin–Madison.
I 1972 ble han gift med Cecilie Wilhelmsen, datter av skipsreder Tom Wilhelmsen. Ektefellen og hennes søsken overtok som hovedeiere av rederiet Wilh. Wilhelmsen etter faren i 1978. Christopher og Cecilie Paus flyttet fra Norge i 1972, først til Athen og i 1979 til London, der de har bodd siden. Han hadde lederstillinger innen skipsfart i Citibank, bl.a. som sjef for nordeuropeisk skipsfart ved Citibanks kontor i Pireus og siden som visepresident ved Citibank London, før han etablerte seg som selvstendig investor i skipsfarts- og petroleumsvirksomhet gjennom firmaet Pausco med kontor i Oslo og London.
I 1986 overtok han vel 40% av aksjene i det tradisjonsrike rederiet Herness Shipping. Han har blant annet vært storaksjonær og styremedlem i Scorpion Offshore, og eier investeringsselskapet Pausco sammen med sin familie. Han har vært største eier av oljeriggselskapet Seajacks. Han har vært medlem av representantskapet i Wilh. Wilhelmsen.
Christopher Paus er bror av petroleumsinvestoren Peder Paus og Cornelia Paus; søskenene overtok den nå fredede eiendommen Esviken i Asker fra sine foreldre, men solgte den til Asker kommune i 1999. Han er far til designeren og forretningskvinnen Pontine Paus og forretningskvinnen Olympia Paus.
Neville Marriner
Neville Marriner (født 15. april 1924 i Lincoln i England, død 2. oktober 2016 ) var en britisk dirigent og fiolinist. Han ble blant annet utnevnt til kommandørridder Order of the British Empire i 1979.
Bakgrunn
Marriner var sønn av snekkeren Herbert Marriner og hans hustru Ethel (født Roberts). Han ble utdannet ved Lincoln Grammar School, der han spilte i et jazzband med komponisten Steve Race.
Han fikk i ung alder undervisning i fiolin og piano fra sin far, og senere fiolin under Frederick Mountney. Han studerte fra 1939 fiolin på Royal College of Music i London og på konservatoriet i Paris.
Musiker
Han spilte i Philharmonia Orchestra og London Symphony Orchestra i 13 år, og grunnla The Jacobean Ensemble sammen med Thurston Dart.
Han studerte dirigering hos dirigenten Pierre Monteux i Hancock i Maine i USA. Marriner dannet i 1959 ensemblet Academy of St Martin in the Fields midt i London, var dets dirigent og leder, og innspilte en lang rekke legendariske innspillinger med dem. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.
Marriner dirigerte all slags repertoar, men er særlig kjent som tolker av barokkmusikk. Han valgte ut og arrangerte musikken til filmen Amadeus og overvåkete innspillingen av musikken i sin egenskap av sjef for Academy of St Martin in the Fields. Han var en fremtredende fortolker av Mozart og Haydn. Han var leder af Academy of St Martin in the Fields til 1992.
Marriner har også vært dirigent for Los Angeles Chamber Orchestra, Minnesota Orchestra og Stuttgarts Radiosymfoniorkester.
I 1985 ble han adlet og mottok i 1979 opptagelse i Order of the British Empire for sitt arbeide ved Academy of St Martin in the Fields.
Stephanie de Groof
Stephanie de Groof (født 29. mai 1991) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.
Lou Gehrig
Henry Louis «Lou» Gehrig (født Heinrich Ludwig Gehrig 19. juni 1903 i New York i New York, død 2. juni 1941 i Bronx i New York) var en amerikansk baseballspiller som spilte 17 sesonger i Major League Baseball (MLB) fra 1923 til 1939. Gehrig var førstebasemann.
Gehrig, som ble kalt The Iron Horse (Jernhesten), spilte hele sin MLB-karriere på New York Yankees, og han regnes som en av tidenes beste baseballspillere. Han vant World Series seks ganger (1927–1928, 1932 og 1936–1938).
Gehrig måtte avslutte sin karriere i 1939 da han fikk sykdommen amyotrofisk lateralsklerose (ALS). Han døde to år senere på grunn av sykdommen, og i USA har den blitt kjent som «Lou Gehrig's Disease». Da han 4. juli 1939 offentliggjorde sin beslutning om å forlate sporten, ble han hyllet av 61 800 tilskuere på Yankee Stadium. Gehrigs tale ble senere en kjent filmscene i dramafilmen Yankee'enes stolthet (1942), som handler om Gehrigs liv. Gary Cooper spilte Gehrig i filmen.
Pereiras
Pereiras er en kommune i delstaten São Paulo i sørøstregionen av Brasil.
Petr Mareš
Petr Mareš (født 17. januar 1991) er en tsjekkisk fotballspiller som spiller for den latviske klubben RFS.
Center for Global Development
Center for Global Development (CGD) er en tankesmie i Washington, USA, med fokus på reduksjon av global fattigdom og ulikhet.
CGD ble grunnlagt i 2001 av Edward W. Scott jr. Fred Bergsten og Nancy Birdsall; de tre hadde solid erfaring fra forretningslivet, offentlig forvaltning og forskning, Birdsall var tidligere leder for Verdensbankens forskningsavdeling.
Blant tankesmiens medarbeidere og tilknyttede personer er blant andre Kemal Derviş (sjef UNDP), William Easterly, og Michael Kremer.
Bedford County (Virginia)
Bedford County er et fylke i den amerikanske delstaten Virginia.
Morten Steenstrup
Liv og virke
Han vokste opp i Tønsberg som sønn av lektor Petter Chr. Steenstrup og Kari Bertnes. Han er tipptippoldebarn av eidsvollsmann Paul Steenstrup på Kongsberg.
Han er cand.mag. med mellomfag i statsvitenskap og sosiologi fra 1976 og cand.jur. fra Universitetet i Oslo fra 1980. Han har advokatbevilling fra 1987 og møterett for Høyesterett fra 1993.
Steenstrup var medlem av Tønsberg bystyre og formannskap fra 1976 til 1983 og stortingsrepresentant for Vestfold fra 1981 til 1989. Han satt i Stortingets justiskomité, så Stortingets finanskomité, unntatt tiden som statssekretær for finansminister Rolf Presthus og statsminister Kåre Willoch fra høsten 1985 til regjeringen gikk av våren 1986.
Da han gikk ut av Stortinget i 1989, etablerte han sitt eget advokatfirma. I 1999 ble tidligere stortingsrepresentant Bjørn Stordrange partner i firmaet, som tok navnet Steenstrup Stordrange, i 2017 forkortet til SANDS.
Steenstrup har hatt en rekke styreverv. Sammen med sin kone Kari Vold Hansen Steenstrup eier han Herføll-gruppen, som driver byggevarehandel i Byggmakker-kjeden.
Morten Steenstrup var medlem av Oslo bystyre 2015–2019.
Arlington County
Arlington County er et urbant fylke i den amerikanske delstaten Virginia. Fylket har omkring 230 000 innbyggere og ligger rett over Potomacelva fra Washington, D.C. Landområdet var opprinnelig en del av District of Columbia, men ble tilbakeført til Virginia i en føderal lov av 9. juli 1846 som trådte i kraft i 1847. Med et areal på 67,3 kvadratkilometer er Arlington fylke det geografisk minste fylket i USA.
I Arlington fylke ligger blant annet Æresgravlunden i Arlington og The Pentagon.
Plesetsk
Plesetsk (russisk: Плесе́цк) er en bymessig bosetning i Arkhangelsk oblast i Russland. Den ligger rundt 200 km sør for Arkhangelsk. Innbyggertall: 11 300 (folketelling 2002), 14 027 (folketelling 1989).
Plesetsk kosmodrom ligger i byen Mirnyj like ved.
Sylvia Juszczak-Krawczyk
Sylvia Juszczak-Krawczyk (tidligere Sylwia Juszczak-Pągowska og Sylwia Juszczak-Arnesen) (født 17. juni 1977 i Wrocław) er en polsk skuespiller
Hun har blant annet spilt i Alle sammen sammen på NRK super (2014, tre sesonger + en ekstra juleepisode).
Reidun Andreassen
Reidun Andreassen (født 15. juni 1936 i Oslo) er en norsk politiker (Ap) fra Varteig, Sarpsborg. Hun ble innvalgt på Stortinget fra Østfold i 1985. Hun var vararepresentant i perioden 1989–1993.
I det sivile liv har hun arbeidet som butikkekspeditør og som kommunal flyktningesekretær. Hun har sittet i kommunestyret og fylkestinget og vært fylkesleder og landsstyremedlem i Handel og Kontor.
Arkitekturåret 1497
Arkitekturåret 1497 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1497.
Fagerli skytebane
Fagerli skytebane i Halden kommune er en skytebane som brukes av Halden skytterlag.
Gunichi Mikawa
Gunichi Mikawa (三川军一 Mikawa Gun'ichi) (født 29. august 1888, død 25. februar 1981) var en japansk viseadmiral i den keiserlige japanske flåte under andre verdenskrig.
Mikawa hadde kommandoen over en styrke bestående av tunge kryssere, som slo den amerikanske og den australske flåten i slaget ved Savo Island i Ironbottom Sound natten mellom 8. og 9. august 1942. Under slaget senket krysserne under hans kommando tre amerikanske kryssere, samt den tunge australske krysseren HMAS Canberra. Mikawas mistet ingen skip i selve slaget, men den tunge krysseren Kako ble senket av en amerikansk USS S-44 ubåt på vei tilbake til basen ved Rabaul på New Britain. Hans senere karrière ble imidlertid en blandet suksess, og han ble overført til mindre betydningsfulle poster etter tapet av en troppekonvoi på vei til Ny-Guinea.
Mikawa overlevde krigen, og trakk seg tilbake til Japan, hvor han i 1981 døde i en alder av 92 år.
Tidlige karrière
Mikawa ble født i prefekturet Hiroshima. I 1910 ble han uteksaminert i det 38. kullet i det japanske imperiets flåteakademi som den tredje beste i sitt kull. Etter å ha tjenestegjort på krysserne Asama og Soya, samt på slagskipene Satsuma og Kongō, gikk han ved flåtens torpedo- og artilleriskoler 1913-14. Ved utgangen av 1914 gikk han ombord på krysseren Aso for å tjenestegjøre under første verdenskrig, herunder en reise til Kina. Dette ble etterfulgt av tjeneste på destroyeren Japanseder og transportskipet Seito, samt studier ved det japanske flåteakademiet.
I 1919-20 var kapteinløytnant tilknyttet den japanske delegasjonen ved Versaillekonferansen i Frankrike.
I 1920-årene tjenestegjorde Mikawa som førstestyrmann på en rekke skip, blant disse slagskipet Haruna og krysserne Tatsuta, Ikoma og Aso. Han ble deretter instruktør ved flåteakademiets torpedoskole, og bekledde flere andre godt synlige poster. På slutten av tiåret var kommandørkaptein Mikawa medlem av Japans delegasjon til flåtekonferansen i London, og ble kort tid senere flåteattaché i Paris. Etter å ha blitt forfremmet til kommandør, vendte han ved utgangen av 1930 tilbake til Japan for å ivareta administrative oppgaver og treningsoppdrag.
Mikawa hadde kommandoen på de tunge krysserne Aoba og Chōkai, samt slagskipet Kirishima på midten av 1930-tallet. Mikawa ble forfremmet til kontreadmiral 1. desember 1936.
Fra 1. desember 1936 til 15. november 1937 var han stabssjef for 2. flåte i den keiserlige japanske flåten. Mikawa tjenestegjorde ved flåtens generalstab og overkommandoen fra 1937 til 1939, og vendte deretter til sjøs igjen for å lede en rekke eskadrer, først kryssere, og senere slagskip. Han ble forfremmet til viseadmiral 15. november 1940.
Andre verdenskrig
Da angrepet på Pearl Harbor ble gjennomført, hadde Mikawa kommandoen over 3. slagskipsdivisjon. Han kommanderte personlig den første seksjonen av divisjonen som en del av en avskjermingsstyrke som tok del i angrepet, mens de resterende slagskipene ble sendt i retning sør for å dekke japanske landgangstropper i Malaya. Mikawa ledet likeledes fra fronten i angrepet i Indiahavet og i slaget ved Midway.
Fra 14. juli 1942 til 1. april 1943 hadde Mikawa kommandoen over den nye 8. flåte i det sørlige Stillehavet, med baser fra fortrinnsvis Rabaul på New Britain og Kavieng på New Ireland. I denne perioden hadde han kommandoen over de japanske flåtestyrkene involvert i slaget om Guadalcanal og felttoget på Salomonøyene. Natten mellom 8. og 9. august beseiret en styrke tunge kryssere, samt en destroyer, under kommando av Mikawa, amerikanske og australske eskadrer i slaget ved Savo Island i Ironbottom Sound utenfor Guadalcanal.
Mikawa fikk imidlertid kritikk fra overordnede for ikke aggressivt å ha fulgt opp seieren. Han kunne ha vendt mot sør og angrepet en konvoi av ubevæpnede amerikanske lasteskip, som lå for anker og ventet på daggry og mulighet til å fortsette å losse ammunisjon og forsyninger til 1. marinedivisjon, som hadde gått i land på Guadalcanal 8. august. I stedet hadde Mikawa besluttet å vende nordover i sikkerhet i basen ved Rabaul. Det eneste av Mikawas skip som ble senket eller skadd, var en av hans kryssere, som ble torpedert og senket av en amerikansk ubåt av typen S-44 på retur til Rabaul.
Natten mellom 13. og 14. november ledet Mikawa en kryssereskadre, som sto for kraftig bombardement av den for USA viktige flybasen Henderson Field på Guadalcanal under slaget ved Guadalcanal. Gjennom hele slaget hadde Tanaka kommandoen over «Tokyo Express», hvor krigsskip fraktet forsterkninger og forsyninger til de japanske enhetene på Guadalcanal. Men Tanakas forsøk på ilandsetting av japanske forsterkninger til basen Lae på Ny-Guinea ble en katastrofe for japanerne i slaget i Bismarkhavet, som sto mellom japanske skip og landbaserte amerikanske og australske fly.
Mikawa ble tvunget til å ta ansvaret for tapet av de fleste av Salomonøyene, og ble sendt til områder lengre bak, som Filippinene. Admiral Mikawa hadde også uttalt til flåtens overkommando at å kjempe mot amerikanerne på Salomonøyene i realiteten ikke var annet enn å kaste soldater, matroser, piloter og skip i et «sort hull». Mikawa hadde nok rett i uttalelsen, men nådde ikke frem til overordnede i flåte og hær.
Mikawa tjenestegjorde hos flåtens generalstab og på andre poster på land mellom april og september 1943. Fra 3. september 1943 til 8. juni 1944 hadde Mikawa kommandoen over 2. sydlige ekspedisjonsflåte fra Filippinene. Etter dette hadde han kommandoen over den meget beskjedne 13. luftflåte, også dette på Filippinene. På dette tidspunktet var det rimelig klart at Japan kom til å tape krigen. Etter slaget ved Leytebukten i oktober 1944, som i praksis eliminerte Japans marine kapasitet, ble Mikawa overført til tjeneste på land. Mikawa trakk seg tilbake fra aktiv tjeneste i flåten mai 1945.
Etter krigen levde Mikawa et langt og tilbaketrukket liv i Japan, hvor han døde i en alder av 92 i 1981.
Mikawa og Long Lance-torpedoen ble minnet i 1992 på et frimerke fra Marshalløyene. Mikawa opptrådte som person i den amerikansk-japanske filmen Tora! Tora! Tora! fra 1970, hvor han spilles av den japanske skuespilleren Fujio Suga.
Louis Martín
Luis Martín García (født 19. august 1846 i Melgar de Fernamental ved Burgos i Spania, død 18. april 1906 i Roma) var generalsuperior for jesuittordenen.
Martín trådte inn i jesuittordenen i 1864. I 1868 ble han fordrevet fra Spania men kunne vende tilbake i 1874. I Bilbao var han leder for tidsskriftet «Det hellige hjerte». Kort etter ble han rektor for Universitetet i Salamanca.
I 1885 ble han provinsial for jesuittene i Kastilla og 1891 generalvikar i Roma. Der ble Martín i 1892 valgt til ny ordensgeneral.
Om poteter får du snakke med min far
Om poteter får du snakke med min far er et samlealbum av De Musikalske Dvergene som ble utgitt i 2006.
Paracobitis malapterura
Paracobitis malapterura er en fiskeart. Denne smerlingen kan bli opptil 15 cm lang.
Achille Valenciennes sier i artsbeskrivelsen at typeeksemplaret var sendt fra Syria, men ikke at det var fra Syria. Det kan derfor tenkes at eksemplaret var fra Iran. Mange kilder sier at arten er endemisk for Eufrat og Tigris, men arten er også rapportert fra nedslagsfeltet til Afrin Çayı, som er ei bielv til Orontes. Sannsynligvis er dette andre arter, mens P. malapterura er utbredt i nedslagsfeltet til Det kaspiske hav i Iran. Arten Paracobitis iranica er beskrevet fra nedslagsfeltet til Namaksjøen, men regnes nå som et synonym for P. malapterura.
Hotell Bondeheimen
Hotell Bondeheimen er et hotell i Oslo som eies og drives av Bondeungdomslaget i Oslo gjennom Bøndenes Hus AS. Det ligger i Rosenkrantz' gate 8 sammen med Heimen Husflid som også er eid av Bøndenes Hus AS.
Forenklet engelsk Wikipedia
{{Infoboks nettsted Forenklet engelsk Wikipedia eller Enkel engelsk Wikipedia (Basic English:Simple English Wikipedia) er en utgave av internett-leksikonet Wikipedia på Basic English, en forenklet versjon av engelsk. Forenklet engelsk Wikipedia ble lansert i 2001.
Forenklet engelsk Wikipedia er beregnet for barn, elever og personer som lærer engelsk. Leksikonets artikler er enklere skrevet og ofte kortere enn standard Wikipedia på engelsk.
Hotell Bondeheimen
Bygningen er tegnet av arkitektene Carl og Jørgen Berner, som fikk Sundts premie for sitt arbeide i 1914.
Også i andre byer har det vært hoteller med navn «Bondeheimen», i regi av lokal- eller fylkeslag i Noregs Ungdomslag og/eller Noregs Mållag - blant annet Tromsø, Finnsnes, Steinkjer, Levanger, Trondheim, Kristiansund, Molde, Ålesund, Bergen, Haugesund, Stavanger, Flekkefjord, Lyngdal,Kristiansand, Mandal, Grimstad, Arendal, Skien, Hamar, Lillehamar og Notodden.
Bøndernes Hus
Bygningen i Rosencrantz' gate 8 ble bygget for å huse foreninger og organisasjoner som ivaretok og fremmet bondestandens interesser. I 1914 holdt Selskabet for Norges Vel til i Bøndernes Hus, i tillegg til «en række landmands-sammenslutninger», Bondeungdomslaget og det nyetablerte Det norske Teatret. Det ble også leid ut lokaler til blant annet en frisør og flere leger. I 1914 ble det også åpnet en 130 kvadratmeter stor biljardsalong i underetasjen av Bøndernes Hus.
Bland County
Bland County er et fylke i den amerikanske delstaten Virginia.
Michael Stub Arentz
Michael Stub Arentz (født 5. november 1738 i Askvoll, død 18. mars 1799 i Haus på Osterøy i Hordaland) var en norsk prest. Han var sønn av Frederik Arentz (1702-1779), biskop i Bergen, og Cathrine Fredrikke Holberg (1715-1738). Han ble undervist hjemme av broren, Frederik Christian Holberg Arentz, som seinere ble rektor ved katedralskolen i Bergen. Han ble dimittert til Københavns Universitet i 1756 og tok teologisk eksamen i 1759. Fra 1762 fungerte han som assistent for faren, Frederik Arentz, som da var biskop i Bergen. Året etter ble han utnevnt til sokneprest i Haus på Osterøy i Hordaland. Hans forfatterskap omfatter prekener, bryllupstaler og vers.
Ute Lemper
Ute Lemper (født 4. juli 1963 i Münster) er en tysk vokalist i chanson-stilen. Hun har medvirket i en rekke musikaler.
Som 16-åring var hun med i en punk-gruppe med navn Panama Drive Band. Hun tok senere utdannelse fra danseakademiet i Köln og Max-Reinhardt-Seminar i Wien. Etter avsluttet utdannelse, sang hun blant annet i Cats, Cabaret Chigaco og Starlight Express. Hun var også med i The Wall: Live in Berlin og i tyske versjoner av Disney-filmer, hvor hun blant annet hadde stemmen til Ariel i Den lille havfruen. Hun er også kjent for sine Kurt Weill-tolkninger.
Ute Lemper bor i dag i New York og arbeider også som kunstmaler i nyklassisistisk stil. Hun har tre barn.
Anders Dale
Anders Dale (født 29. januar 1971) er en norsk skuespiller som hovedsakelig har spilt på Rogaland Teater. Han har også spilt ved Den Nationale Scene i Bergen. I 1998 ble han nominert til Gullruten for sin innsats i NRKs dramaserie Blodsbånd.
Han ble uteksaminert ved Statens Teaterhøgskole i 1994 og begynte samme år ved Rogaland Teater, han debuterte i rollen som Joe i Tony Kushners Engler i Amerika. Han har blant annet hatt roller som Josef K i Kafkas Prosessen (1996), Mersault i Den Fremmede av Camus (1999) og Hitler i Mein Kampf av Georg Tabori (1999). I 2001 spilte han hovedrollen i Amadeus på Den Nationale Scene under Festspillene i Bergen. I 1997 var han nominert til Gullruten for sin innsats i NRKs dramaserie Blodsbånd. Vinteren 2005 fikk Anders Dale gode kritikker for sin tolkning av Smike i Nicholas Nickleby på Rogaland Teater. I 2007 spilte han i Jon Fosses Dødsvariasjonar og Leo Tolstojs Anna Karenina. I 2008 hadde han permisjon fra Rogaland Teater og spilte  Biff i En handelsreisendes død på Den nationale Scene i Bergen. Høsten 2011 spilte han Dovregubben og Aslak smed i Peer Gynt. Våren 2012 var han regissør på Blackbird ved Den Nationale Scene i Bergen og på Festen på Rogaland Teater.
Anouk Raes
Anouk Raes (født 30. desember 1988) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.
Miriam Cani
Miriam Cani (født 30. mai 1985) er en tysk sangerinne og musiker. Hun er kjent fra jentegruppa Preluders.
Cani er av albansk opprinnelse.
«Pourquoi-Pas?»
«Pouquoi-Pas?» IV (Hvorfor ikke?) var en tremastet bark som ble bygget til den franske legen og utforskeren Jean-Baptiste Charcots andre antarktisekspedisjon 1908–1910. Senere ble skipet benyttet på en rekke vitenskapelige ekspedisjoner, hovedsakelig i arktiske strøk. Charcot omkom da skipet forliste den 16. september 1936 på vei fra Reykjavík til Saint-Malo.
Historie
Etter å ha gjennomført en ekspedisjon til Antarktis 1903–1905, begynte Charcot i 1907 å planlegge en ny ekspedisjon. Ekspedisjonsskipet ble bygget i Saint-Malo av François Gautier og ble utstyrt med blant annet hjelpemotor, tre laboratorier og bibliotek. Fra 1908 til 1910 gjennomførte Charcot en ekspedisjon til vestsiden av Antarktishalvøya med overvintring på Petermann Island. Skipet vendte tilbake til Frankrike i 1910 lastet med vitenskapelige prøver. Ekspedisjonen hadde fullført kartlegging av Aleksanderøya og gjort flere geografiske oppdgelser.
I 1912 ble «Pourquoi-Pas?» det første skoleskipet til den franske marinen. Fra 1918 til 1925 gjennomførte Charcot en rekke vitenskapelige reiser til Nord-Atlanteren, Den engelske kanal, Middelhavet og Færøyene, hovedsakelig for å studere havdypets petrologi og geologi ved hjelp av tråling.
Fra 1925 og utover fortsatte Charcot å lede ekspedisjoner med «Pourquoi Pas?» i arktiske strøk, men han hadde ikke lenger kommandoen over skipet. I 1926 utforsket han østkysten av Grønland og bragte tilbake mange fossiler og prøver av insekter og flora.
I 1928 satte «Pourquoi-Pas?» ut for å lete etter det franske sjøflyet «Latham 47» med Roald Amundsen om bord, som selv var på leting etter italieneren Umberto Nobile som ingen hadde hørt fra under forsøket på å krysse Nordpolen i luftskipet «Italia».
Den 13. september 1936 ankom «Pourquoi-Pas?» Reykjavik for å bunkre etter å ha levert vitenskapelig utstyr til Victors ekspedisjon. Skipet gikk videre for Saint-Malo to dager senere, med den 16. september kom skipet ut for en storm og gikk på et rev utenfor Mýrar ved Álftanes på Islands vestkyst. 23 mann gikk ned med skipet, og ytterligere 17 omkom før unnsetningen. Den eneste som overlevde var rormannen Eugène Gonidec. Den 69 år gamle Charcot var blant de omkomne.
Pourquoi Pas Point og Pourquoi Pas Island ble senere oppkalt etter skipet.
Botetourt County
Botetourt County er et fylke i den amerikanske delstaten Virginia.
Carl August Gulbranson
Carl August Gulbranson (født 6. august 1831, død 19. juli 1910) var en norsk jurist, skog- og godseier, grosserer, industrileder og politiker.
Gulbranson ble født i Christiania og døpt i Oslo domkirke. Etterfulgt av eksamen artium i 1848 og juridisk embedseksamen i 1854, fulgte et par år med ytterligere studier i England og Frankrike. Han arbeidet som jurist i justisdepartementet frem til 1861, senere som sorenskriverfullmektig.
Ekteparet fikk datteren Helene Gulbranson (1864-1921), gift med skipsreder og stortingsrepresentant Alfred P. Wright (1847-1929). Axel Fridtjof Gulbranson (1866-1959), gift med Gunhild Kristine Blom (1873–1950). Helga Gulbranson (1867-1962), gift med Jens Henrik Conrad Mowinckel (1866-1904) og kjøpmann og konsul Petter Fredrik Dahll (1854-1929). I 1870 fikk ekteparet sønnen Carl Hagbarth Gulbranson som yngste sønn. I 1872 fikk ekteparet datteren Minda Maria, gift med Cand.jur, diplomat og tidligere utenriksminister, Johannes Irgens (1869-1939).
Carl August Gulbranson var sønn av den rike grossereren, industri-og forretningsmannen, Hans Gulbranson, og i 1861 ble han partner i sin fars tømmervirksomhet.
Carl August Gulbranson hadde kjøpt store skogeiendommer i Namdalen, Grong og Overhalla. I 1862 gikk han i kompaniskap med prokurator Fredrik Christian Juell og etablerte under firma, Juell & Gulbranson Norges første sagbruk med dampsag, på Verftstangen i Namsos. Carl August Gulbranson kjøpte senere ut Juell og ble eneeier av virksomheten.
I 1864 kjøpte han og broren, Cand.jur og trelasthandler, Hagbarth Rudolph Gulbranson (1833-1883), Røsjø Skogseiendom av sin far, Hans Gulbranson. I 1865 kjøpte brødrene skogene Krokhol i Ski Sogn og gården Fjeld med tilhørende fløting og sagbruk. I 1870 kjøpte Carl August Gulbranson ut sin bror av skogeiendommene.
I årene 1865-1891 var han medlem av direksjonen i Spareskillingsbanken
Etter farens død overtok sønnen Carl August Gulbranson som fester av eiendommen Nøisomhed i Christiania. I 1881 kjøpte han eiendommen av Frogner Hovedgårds eier for 4,000 speciedaler.
I årene rundt Statsrådssaken var Gulbranson sentral i norsk politikk. Han etablerte sin organisatoriske plattform i 1880 da han stiftet Novemberforeningen. og den konservative avisen Budstikken.. I 1882 ble han vararepresentant til Stortinget.
I 1882 ble Carl August Gulbranson valgt til medlem av direksjonen og formann av forstanderskapet i Christiania Meieribolag. Han fratrådte i 1908 og ble etterfulgt av S. O. Steffensen.
I 1883 ble han etter initiativ fra misjonspresten og legen, Christian Døderlein Borchgrevink medlem av komiteen, Legemisjonen på Madagaskar. Komiteen arbeidet for å etablere en medisinsk læreranstalt for utdannelse av innfødte leger, og opprettelse av et sykehus på Madagaskar.
I 1898 fikk Carl August Gulbranson en gate oppkalt etter seg i Namsos.
Carl August Gulbranson er stedt til hvile på Gulbransons familiegrav, Vestre gravlund i Oslo
Ton Buunk
Anton Gerrit Jan «Ton» Buunk (født 18. september 1952 i Amsterdam), er en nederlandsk tidligere vannpolospiller som deltok i de olympiske leker 1972 i München, 1976 i Montréal, 1980 i Moskva og 1984 i Los Angeles. Buunk vant en olympisk bronsemedalje i vannpolo under Sommer-OL 1976 i Montréal. Han var med på det nederlandske laget som kom på tredjeplass i vannpoloturneringen bak Ungarn og Italia. Det nederlandske laget vant to kamper, spilte to uavgjort og tapte èn kamp i finalerunden som besto av seks lag. Nederland fikk seks poeng, samme som Italia som kom på andreplass. Buunk spilte åtte kamper og scoret seks mål i OL-turneringen.
Varhaug kirke
Varhaug kirke (Varhaug kyrkje), på Odland, er en langkirke i nygotisk stil tegnet av arkitekt Hartvig Sverdrup Eckhoff og vigslet 7. desember 1904 i Hå kommune i Rogaland. Kirken som den erstattet lå i Varhaug som ligger tre kilometer nord for Odland. Bygdene Vigrestad og Varhaug sogner til kirken.
Byggverket er i tre og har 465 plasser.
Historikk
Kirken erstattet en kirke på Varhaug gård fra 1828 som kommunen kjøpte av eieren i 1851. I 1902 vedtok kommunestyret å bygge ny kirke på Odland. Altertavlen, prekestolen, døpefonten, altersølvet, lysestakene på alteret og den lille lysekronen ble overført til den nye kirken og den gamle kirken ble revet etter at den nye var tatt i bruk. Men tårnfoten stod igjen på den gamle kirkegården som hus for kirkeklokken fra 1791. Den ble først revet av tyskerne i 1943. I 1951 kom det opp et nytt hus til kirkeklokken fra 1791. I dag blir kapellet brukt av pilegrimer som går kystpilegrimsleden. Turister, og lokalbefolkningen, er ofte og innom kapellet - og årlig er det flere som smis i hymnens lenker i dette flotte lille kapellet ved havet.
Mange brukte ordet «jærkatedralen» om det store nye kirkebygget da kirken var ny. Tårnet var 30 meter høyt. Opprinnelig var interiøret holdt i gulbrune fargetoner, men til 50-årsjubileet ble fargetonene erstattet av blå, røde, grå og hvite farger. Da ble også koret bygget om og to vinduer der ble fjernet. Prekestolen fra 1828 ble også senket. Kirken fikk elektrisk lys i 1930, og da fikk den også de store messinglyskronene.
.ru
.ru er nasjonale toppnivådomene (ccTLD) for internett, introdusert 7. april 1994. Kontrollen med .ru er tildelt det Russiske institutt for offentlige nettverk (RIPN). Siden 14. mars 2005 er imidlertid administrasjonen av registreringer direkte under .ru utført av RU-CENTER, mens RIPN utfører driften av registreringsenheten for tredjenivå-domenenavn under .com.ru, .net.ru, .org.ru og .pp.ru.
Selskapet RELCOM foreslår også tredjenivå-registrering under forskjellige andrenivå-domener som .msk.ru (Moskva), mens Macomnet Telcom samtidig foreslår tredjenivå-registrering under .int.ru.
Utvikling av .ru
Russlands nasjonale domene utvikles raskt, i henhold til prinsipper om selvregulering. I 1993 ble en uformell union, «Koordineringsgruppen for .ru-toppnivådomenet», som inkluderte de fremste russiske internettleverandørene så vel som nettverk innen vitenskap og utdanning, og som betrodde RIPN med administrasjonen av .ru-domenet, og ordningen er videreført til dags dato.
Gare d’Austerlitz (Paris Metro)
Gare d'Austerlitz er en stasjon på metroen i Paris.
.ru
Utvikling av .ru
I 2001 ble det signert en avtale mellom det russiske kommunikasjonsdepartementet og «Koordineringssenteret for internasjonale domener». RIPN ble en av med-grunnleggerne av senteret, som fortsatte å støtte det sentraliserte tekniske aspektet ved driften av det nasjonale domenet. For å beholde kontinuitet i arbeidet ble en av senterets komittèer etablert med basis i «Koordineringsgruppen for ''.ru-toppnivådomenet».
Gare d’Austerlitz (Paris Metro)
Stasjonen betjener linje 5 og linje 10.
.ru
Utvikling av .ru
Koordineringssenteret utvikler regelverk for registrering av domenenavn i .ru-domenet, akkreditering av registrarer og promoterer perspektivprosjekter for det nasjonale domenets videre vekst. RIPN's rolle er å sikre at den tekniske basen for det nasjonale domenet fungerer. Det tekniske senteret arbeider direkte med registrarene, og støtter registreringsenheten og DNS.
Eksterne lenker
סיומת אינטרנט Toppdomän
Coelosis hippocrates
Utseende
En middelsstor (ca. 25 millimeter), mørkbrun hornbille, kroppsformen er nokså bred. Som vanlig hos hornbiller er det stor forskjell mellom kjønnene, hannene er større og har et kraftig, krumt horn på hodet og to korte, brede horn på pronootum. Pronotum har grov og spredt punktering, dekkvingene fine punktrader. Hunnen mangler horn og framspring på thorax, kroppsformen oval, pronotum tettere og kraftig punktert.
Levevis
De voksne billene er nattaktive og kommer gjerne til lys. Ellers er lite kjent om biologien deres.
Utbredelse
Arten er utbredt i Bolivia og Argentina.
Samfunnsgata (Oslo)
Samfunnsgata (oppr. Samfundsgaten) var en gate på Enerhaugen i Oslo. Den gikk fra Sørligata til Smedgata.
Gaten fikk sitt navn i 1879, året etter byutvidelsen. Det henspiller på Enerhaugens Arbeidersamfund, som lå i Smedgata 38. Gaten ble gradvis forkortet pga. bebyggelse i østenden mot Smedgata, og etter oppførelsen av Villa Enerhaugen (Smedgata 30) i 1927 fremstod den som en blindgate østover fra Sørligata med omtrent halve den opprinnelige lengden.
Gateløpet forsvant ved saneringen av Enerhaugen i begynnelsen av 1960-årene.
Le Rire
Le Rire (norsk: «Latteren») var et humormagasin som ble utgitt fra oktober 1894 til 1950-årene. Det ble grunnlagt i Paris i Belle Époque av Felix Juven, i en tid da den typiske pariseren begynte å få mer utdanning, inntekter og fritid. Interessen for kunst, kultur og politikk var økende i 1890-årene. Le Rire var den mest suksessfulle av alle tidsskriftene innen sjangeren journaux humoristiques.
Dreyfus-saken så dagens lys i 1894, og Le Rire var et av mange tidsskrifter som bar preg av den antirepublikanske stemningen i kjølvannet av denne skandalen. Det var en tid da fransk politikk ofte var kjennetegnet av korrupsjon og vanstyre. Ministre og fremstående militære ble ofte skyteskiver.
Satirebladet var fylt med fremragende tegninger av prominente kunstnere. Bladet hadde helsides fargetrykk på begge omslagssidene og på midtsidene. Mange av disse trykkene er i dag populære samleobjekter. Den mest fremstående bidragsyteren var Théophile Steinlen. Hans illustrasjoner var bitende karikaturer av datidens politikere. Bladet inneholdt også illustrasjoner av kjente artister som Henri de Toulouse-Lautrec, René Georges Hermann-Paul, Juan Gris, Lucien Metivet, Georges Meunier, Jean-Louis Forain, Adolphe Willette, Joaquín Xaudaró, Leonetto Cappiello, Albert Guillaume, Manuel Luque, Jules Grandjouan og Jules-Alexandre Grun.
Tidsskriftet ble utgitt i nesten seksti år.
Tomáš Přikryl
Tomáš Přikryl (født 4. juli 1992) er en tsjekkisk fotballspiller som spiller for den polske klubben Jagiellonia Białystok.
Braga patagonica
Braga patagonica er en art av tanglus som lever i Amazonas, Negro og andre nærliggende elver. Den er en parasitt som snylter på fisk, hovedsakelig pirayaer, men den angriper også andre fisk som blir store nok. Den tar seg inn under gjellelokket hvor den uforstyrret kan suge blod fra verten.
Terminator (figur)
Terminator (også kjent som T-800 og T-850) er en fiktiv skikkelse i Terminator-serien spilt av Arnold Schwarzenegger. Figuren er egentlig en del av en serie med maskiner laget av Skynet som drar tilbake i tid for å ta livet av viktige mennesker. Skikkelsen kan minne om en androide fordi maskinen ser ut som et menneske utvendig, men figuren blir oftest beskrevet som en kyborg med flere organiske lag over et metallskjellet.
I filmene
Figuren dukker først opp som antagonisten i førstefilmen The Terminator (1984). Selv om originalutgaven ble drept i filmen, dukker andre utgaver av samme modell (Model 101) opp i senere filmer. I Terminator II – Dommens dag, Terminator 3: Rise of the Machines og Terminator Genisys er Schwarzenegger en protagonist i stedet for en antagonist, og han må slåss mot andre Terminator-skikkelser sendt av Skynet. I Terminator Salvation dukker figuren opp som en T-RIP (Resistance Infiltrator Prototype) og en T-800. «Terminator»-begrepet brukes også om andre robotskikkelser i Terminator-universet, blant annet om T-1000, antagonisten i Terminator II.
Anerkjennelse
Det amerikanske filminstituttet (AFI) har kåret figuren til filmhistoriens 48. beste helteskikkelse (for utgaven i Terminator II) og filmhistoriens 22. beste skurkeskikkelse (for utgaven i The Terminator). Det var for øvrig også Schwarzenegger som offentliggjorde listen.
To av figurens replikker har også dukket opp på filminstituttets sitatliste AFI's 100 Years…100 Movie Quotes:
Nizam College
Nizam College er en utdanningsinstitusjon i Hyderabad i India. Den ble grunnlagt i 1887 i tiden da Hyderabad var en fyrstestat styrt av en hersker med tittelen nizam. Skolen ble til ved sammenslåing av Hyderabad School and the Madarsa-i-Aliya. Nizam College var opprinnelig tilknyttet University of Madras, men ble i 1947 underlagt Osmania University.
Nizam College holder til i Basheerbagh mellom byen Hyderabad og Secunderabad. Institusjonen tilbyr utdanninger som leder til bachelor- og mastergrad. Nizam College har fire fakulteter som dekker humanistiske fag, samfunnsfag, handelsfag og realfag.
Raindrops Keep Fallin’ on My Head
«Raindrops Keep Fallin' on My Head» er en amerikansk sang, skrevet av Hal David og Burt Bacharach til filmen Butch Cassidy and the Sundance Kid (1969).
Den ble tildelt en Oscar for beste sang. David and Bacharach ble også tildelt en Oscar for beste originalmusikk.
Historie
Ray Stevens var den første som ble tilbudt muligheten om å spille den inn for filmen, men avslo. Han valgte i stedet å spille inn sangen «Sunday Morning Coming Down», komponert av Kris Kristofferson. Det antas at Bob Dylan også ble tilnærmet for sangen, men han også avviste det angivelig.
B. J. Thomas var interessert. Sangen ble innspilt i syv opptak, etter at Bacharach hadde uttrykt misnøye med de første seks. I filmversjonen hadde Thomas tilfrisknet fra en strupekatarr, noe som gjorde at hans stemme var hesere enn på singleplate-utgivelsen. Filmversjonen inneholdt et separat instrumentalbreak, i sekvensen hvor Paul Newman foretok stunts på en sykkel.
Coverversjoner
Coverversjoner av sangen har blitt gjort utallige ganger. Den ble en # 1-hit i Australia for John Farnham. I 1970 gjorde også Engelbert Humperdinck en coverversjon på sitt album We Made It Happen, Johnny Mathis på sitt album Raindrops Keep Fallin' on My Head, Perry Como på sitt album It's Impossible, The Four Tops på sitt album Changing Times og The Free Design på sitt album Stars/Time/Bubbles/Love. En dansk versjon med den portugisiskfødte fjernsyns- og radiopresentatøren Pedro Biker med tittelen «Regndråber drypper i mit hår» ble utgitt i 1970.
Franske Sacha Distel gjorde en fransk coverversjon, «Toute la pluie tombe sur moi». Den ble en # 10 hit på den britiske singlelisten, og den franske singlelisten. Distel spilte også inn en tekst med den engelske originalteksten og en annen på italiensk, «Gocce di poggia su di me».
Bobbie Gentrys versjon lå som # 40 på den britiske singlelisten.
Constantin Daniel Rosenthal
Constantin Daniel Rosenthal (født 1820 i Pest, Østerrike-Ungarn, død 22. juli 1851 sammesteds) var en rumensk kunstmaler og billedhugger som var aktiv under revolusjonene i 1848. Han er mest kjent for sine portretter.
Raindrops Keep Fallin’ on My Head
Coverversjoner
Paul Mauriat spilte den inn med sitt Grand Orchestra i 1973. Det walisiske rockbandet Manic Street Preachers har «Raindrops Keep Fallin' on My Head» på sitt repertoar av konsertsanger og spiller det som en del av en akustisk sett på konserter. Bandet spilte inn en versjon komplett med trumpetsolo av deres trommeslager Sean Moore. Den var den første låten som bandet spilte inn etter [diseppearance] til gitaristen Richey Edwards og ble utgitt på veldedighetslabumet Help (1995). Den versjonen er også med på gruppas album med B-sider og rariteter, Lipstick Traces (A Secret History of Manic Street Preachers). The Manics refererer videre til filmen Butch Cassidy and the Sundance Kid på B-siden «Sepia».
Reggaeartist Dennis Brown gjorde en coverversjon på sitt debutalbum No Man Is An Island (1972), «Rain Drops Keep Falling». Delroy Wilson spilte inn en reggaeversjon som ikke er med på noen av hans offisielle albumer. Mute Beat spilte inn en reggaeversjon. Den ble utgitt på gruppas album March (1989).
Jacques Loussier spilte inn en coverversjon. Den ble utgitt på hans album In Loussier's Mood (1987). The Flaming Lips gjorde en coverversjon på Brainville EP (1996). Ben Folds Five gjorde en coverversjon av den på TV-special-tributten til Bacharach og soundtracket One Amazing Night (1998). I 1998 gjorde Shonen Knife en coverversjon som et ledd i Big Deal Recording Artists Perform The Songs Of Burt Bacharach. I 2005 gjorde det australske bandet Jebediah en coverversjon for Triple Js samling Like a Version. Dionne Warwick har samarbeidet med Kelis på encoverversjon. Den ble utgitt på hennes album med duetter fra 2006. Barry Manilow gjorde en coverversjon på sitt album The Greatest Songs of the Sixties (2006).
Genesis refererte til «Raindrops...» i et fragment i sin sang «In The Cage» (The Lamb Lies Down on Broadway, 1974)
Lisa Miskovsky gjorde en coverversjon i en utvidet utgave på sitt første (selvbetitlede)album.
Norsk versjon
Marit Trulsrud har skrevet en norsk tekst. Den norske tittelen er «Regndråper faller i mitt hår».
Innspilling
Anne-Karine Strøm, Beefeaters. Utgitt på singlen Nor-Disc NOR 205.
I filmer og på TV
«Raindrops Keep Fallin' on My Head» ble anvendt i filmen Spy Hard, som parodierte scenen iButch Cassidy and the Sundance Kid. Den er med i soundtrackene til Forrest Gump og Spider-Man 2. I sistnevnte film understreker den Peter Parkers lykksalige humør etter å ha forlatt sin Spider-Manidentitet og dens ansvar. Den ble også anvendt i Kevin Smiths film Clerks II. Den første episoden i andre sesong av Grey's Anatomy fikk sin tittel etter denne sangen. Den ble også anvendt i Duffles (episode 16 av fjerde sesong av The Simpsons) under rulleteksten på slutten. Sangen ble også spilt i filmen The In-Laws (2003) med Michael Douglas og Albert Brooks i hovedrollene, en nyinnspilling av en film fra 1979 med Peter Falk og Alan Arkin.
Listeplasseringer
Versjonen til B.J. Thomas ble i 2008 rangert som den 85. største sangen på Billboards Hot 100 All-Time Top Songs.
Svevebladbille
Svevebladbille (Chrysolina analis) er en bille som tilhører familiegruppen bladbiller (Chrysomelidae). Den lever på tørr gressmark, blant urter.
Svevebladbille er mellom 3,5-6,5 mm lang. Dekkvingene er to farget og har tydelig regelmessig punktur, ordnet i langsgående rekker. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halskjoldet er uten sidegroper og mangler punktering på midten. Kroppen er litt langsmal og oval som bladbillene ofte er.